
ประกาศผู้อำนวยการการเลือกตั้งประจำองค์การบริหารส่วนตำบลตลิ่งชัน
เรื่อง  การรับสมัครบุคคลเข้ารับการสรรหาเป็นคณะกรรมการการเลือกตั้ง
ประจำองค์การบริหารส่วนตำบลตลิ่งชัน
------------------------------------
	ด้วยระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒ และที่แก้ไขเพิ่มเติมข้อ ๓๑ และข้อ ๓๔ กำหนดว่า เมื่อมีกรณีที่ต้องมีการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น ให้คณะกรรมการการเลือกตั้งแต่งตั้งคณะกรรมการการเลือกตั้งประจำองค์กรปกครองส่วนท้องถิ่น โดยให้ผู้อำนวยการการเลือกตั้งประจำองค์กรปกครองส่วนท้องถิ่นดำเนินการสรรหาบุคคลเป็นคณะกรรมการการเลือกตั้งประจำองค์กรปกครองส่วนท้องถิ่นเพื่อเสนอให้คณะกรรมการการเลือกตั้งพิจารณาแต่งตั้งคณะกรรมการการเลือกตั้งประจำองค์กรปกครองส่วนท้องถิ่นให้แล้วเสร็จก่อนประกาศให้มีการเลือกตั้ง 
	อาศัยอำนาจตามข้อ ๓๑ และข้อ ๓๔ ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒ และที่แก้ไขเพิ่มเติม จึงประกาศรับสมัครบุคคลเข้ารับการสรรหาเป็นคณะกรรมการการเลือกตั้งประจำองค์การบริหารส่วนตำบลตลิ่งชัน ดังต่อไปนี้
	๑.  ตำแหน่งที่แต่งตั้ง
			คณะกรรมการการเลือกตั้งประจำองค์การบริหารส่วนตำบลตลิ่งชัน 
                               	จำนวน ๓ คน 
2. วัน เวลา และสถานที่รับสมัคร
	๒.๑ รับสมัครระหว่างวันที่ ๖ – ๑๐ ตุลาคม ๒๕๖๘
[bookmark: _Hlk208996874]	ระหว่างเวลา  ๐๘.๓๐ – ๑๖.๓๐ นาฬิกา 
	๒.๒ 	สถานที่รับสมัคร ณ ห้องประชุมองค์การบริหารส่วนตำบลตลิ่งชัน
	๓. การขอรับใบสมัคร ผู้สนใจสามารถขอรับใบสมัครได้ที่องค์การบริหารส่วนตำบลตลิ่งชัน
	๔. การยื่นใบสมัคร
		ผู้ประสงค์จะสมัครต้องยื่นใบสมัครตามแบบพิมพ์ที่กำหนดด้วยตนเองต่อผู้อำนวยการการเลือกตั้งประจำองค์การบริหารส่วนตำบลตลิ่งชัน พร้อมเอกสารหลักฐาน ดังต่อไปนี้
		๔.๑ 	ใบสมัคร
	๔.๒ 	รูปถ่ายหน้าตรง ไม่สวมหมวก ไม่ใส่แว่นตาดำ ขนาด ๒ นิ้ว จำนวน ๑ รูป
	๔.๓ สำเนาบัตรประจำตัวประชาชน หรือสำเนาบัตรประจำตัวเจ้าหน้าที่ของรัฐ
	๔.๔ สำเนาทะเบียนบ้าน หรือหลักฐานที่แสดงว่ามีภูมิลำเนา
	๔.๕ ใบรับรองแพทย์ ที่แสดงว่าไม่เป็นบุคคลวิกลจริต หรือจิตฟั่นเฟือนไม่สมประกอบและติดยาเสพติดให้โทษ 
	๔.๖ สำเนาหลักฐานที่แสดงวุฒิการศึกษาสูงสุด (ถ้ามี) เช่น สำเนาปริญญาบัตร หรือสำเนาหลักฐานอื่นใดที่แสดงว่าเป็นผู้สำเร็จการศึกษา


	๕. คุณสมบัติและลักษณะต้องห้ามของผู้สมัคร
		๕.๑	ต้องมีคุณสมบัติ ดังต่อไปนี้
	(๑)	เป็นข้าราชการหรือเจ้าหน้าที่อื่นของรัฐที่ปฏิบัติหน้าที่ในเขตอำเภอท่าศาลาหรือเป็นผู้มีสิทธิเลือกตั้งที่มีภูมิลำเนาในเขตอำเภอท่าศาลา 
		(๒) มีสัญชาติไทยโดยการเกิด
		(๓)	มีอายุไม่ต่ำกว่าสามสิบปีบริบูรณ์ในวันสมัคร
	(๔)	มีความเป็นกลางทางการเมืองและมีความซื่อสัตย์สุจริต
	๕.๒	ต้องไม่มีลักษณะต้องห้าม ดังต่อไปนี้
	(๑) ติดยาเสพติดให้โทษ
	(๒) เป็นภิกษุ สามเณร นักพรตหรือนักบวช
	(๓) อยู่ในระหว่างถูกเพิกถอนสิทธิเลือกตั้งไม่ว่าคดีนั้นจะถึงที่สุดแล้วหรือไม่
	(๔) วิกลจริตหรือจิตฟั่นเฟือนไม่สมประกอบ
	(๕) อยู่ระหว่างถูกระงับการใช้สิทธิสมัครรับเลือกตั้งเป็นการชั่วคราวหรือถูกเพิกถอนสิทธิสมัครรับเลือกตั้ง 
	(๖) เคยถูกสั่งให้พ้นจากราชการ หน่วยงานของรัฐ หรือรัฐวิสาหกิจเพราะทุจริตต่อหน้าที่ หรือถือว่ากระทำการทุจริตหรือประพฤติมิชอบในวงราชการ
	(๗) เคยต้องคำพิพากษาอันถึงที่สุดว่ากระทำการอันเป็นการทุจริตในการเลือกตั้ง
	(๘) ต้องคำพิพากษาถึงที่สุดว่ากระทำความผิดตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น ไม่ว่าจะได้รับโทษหรือไม่ได้รับโทษ โดยพ้นโทษหรือต้องคำพิพากษามายังไม่ถึงห้าปีนับถึงวันเลือกตั้ง แล้วแต่กรณี
	(๙) เป็นข้าราชการหรือพนักงานส่วนท้องถิ่น หรือลูกจ้างขององค์กรปกครองส่วนท้องถิ่น 
ผู้สนใจขอทราบรายละเอียดเพิ่มเติมได้ที่ที่ทำการองค์การบริหารส่วนตำบลตลิ่งชัน
จึงประกาศให้ทราบโดยทั่วกัน

	( นางสาวิตรี พรหมวี )
     ผู้อำนวยการการเลือกตั้งประจำองค์การบริหารส่วนตำบลตลิ่งชัน

